Llista i classifica les entitats de què parla el text següent:
I passem ara a la propera proposta, que seria Proposta de resolució de suport a la lliure elecció de l’idioma per part dels alumnes que fan les proves d’accés a la universitat, presentat pel Grup Parlamentari de Ciutadans, el senyor Nacho Martín, quan vulgui. Ignacio Martín Blanco Gràcies, presidenta. Bé, nosaltres portem avui aquesta proposta de resolució a aquesta comissió d'universitats perquè considerem que és de justícia que en una societat bilingüe els estudiants universitaris puguin fer un examen tan important en la seva vida en el seu idioma matern o a l'idioma que millor els convingui dintre dels idiomes oficials al nostre país. I al conjunt d'Espanya, diguem-ne, que la llengua comuna és l'espanyol i hi ha comunitats autònomes que tenen cadascuna d'elles una llengua cooficial i en el cas de..., en el nostre cas, tant l'aranès com el català són també oficials, juntament amb l'espanyol. Per tant, considerem que des del punt de vista del respecte a la pluralitat lingüística de la nostra comunitat, de la societat catalana, en definitiva, el més normal seria que els estudiants poguessin fer les proves d'accés a la universitat en l'idioma, com deia, que millor els convingués. Però, en canvi, la Generalitat de Catalunya, els successius governs de la Generalitat han furtat aquest dret als estudiants catalans oferint, per defecte, l'examen en català i obligant els estudiants que volguessin fer el seu examen en castellà a demanar-lo i, per tant, a significar-se davant dels seus companys i davant també del professorat. Això és una evident mala praxis, una evident voluntat de posar traves, posar dificultats a l'exercici d'un dret fonamental, d'un dret que tenim el conjunt dels ciutadans de Catalunya, que és el dret a ser atesos per l'administració també en el nostre idioma i, per tant, fer servir el que és la nostra llengua materna, en el cas dels castellanoparlants, el castellà, davant de l'administració i també, insisteixo, en un examen tan important com el de l'accés a la universitat. Per això, partint d'aquesta premissa, nosaltres presentem aquesta proposta de resolució demanant, exigint al Govern de la Generalitat i proclamant el dret dels ciutadans de Catalunya a fer l'examen de les proves PAU, les Proves d'Accés a la
Grup Parlamentari de Ciutadans : partit_polític, Nacho Martín : polític, Espanya : Entitat_Geopolítica, Generalitat de Catalunya : govern, Generalitat : govern, Catalunya : Entitat_Geopolítica, Govern de la Generalitat : govern, Ignacio Martín Blanco : polític